rejauldu/bengali-wikipedia huggingface dataset:
তোফায়েল আহমেদ নামটি নিম্নের ব্যক্তিবর্গকে নির্দেশ করতে পারেঃ  তোফায়েল আহমেদ, বাংলাদেশ আওয়ামী লীগের একজন শীর্ষস্থানীয় নেতা  তোফায়েল আহমেদ (অধ্যাপক), বাংলাদেশি শিক্ষাবিদ ও লোকপ্রশাসন বিশেষজ্ঞ  তোফায়েল আহমেদ (লক্ষ্মীপুরের বীর প্রতীক), লক্ষ্মীপুর জেলার বীর প্রতীক খেতাব প্রাপ্ত মুক্তিযোদ্ধা।  তোফায়েল আহমেদ (ফেনীর বীর প্রতীক), ফেনীর বীর প্রতীক খেতাব প্রাপ্ত মুক্তিযোদ্ধা। তোফায়েল আহমেদ (লোকশিল্পী), লোকশিল্পের একজন সুপরিচিত বাংলাদেশী গবেষক।  আরও দেখুন  তোফায়েল আহমদ, (১৯১৯-২০০২) বাংলাদেশি শিক্ষাবিদ, লোকসংস্কৃতি গবেষক, লোকশিল্প সংগ্রাহক।
অতুলচন্দ্র দত্ত একজন বাঙালি সাহিত্যিক ও উকিল।  জীবনী  অতুলচন্দ্র দত্ত ১৮৭৫ সালের ১২এপ্রিল চট্টগ্রাম জেলার বোয়ালখালী উপজেলার খরণদ্বীপে জন্মগ্রহণ করেন। তিনি পটিয়া হাই স্কুল থেকে এন্ট্রান্স ও চট্টগ্রাম কলেজ থেকে উচ্চমাধ্যমিকে উত্তীর্ণ হন। পরবর্তীতে, তিনি আইন পাশ করে চট্টগ্রাম জেলা জর্জ কোর্টে দীর্ঘ ৬০বছর ওকালিত করেন। বিভিন্ন সংবাদ ও পত্রিকায় তার অসংখ্য প্রবন্ধ প্রকাশিত হয়েছে। তার রচিত উল্লেখযোগ্য গ্রন্থাবলি হলো: গৃহসুখ, গৃহশিক্ষা, চাইল্ড ন্যাচার (Child Nature)। তিনি একজন নীতিবাদি সাহিত্যিক হিসেবেও পরিচিত। ১৯৬৫ সালের ২ এপ্রিল তিনি মৃত্যুবরণ করেন।অতুলচন্দ্র দত্ত - বাংলা একাডেমি চরিতাভিধান, ৩য় সংস্করণ, জুন ২০১১  তথ্যসূত্র   বিষয়শ্রেণী:১৮৭৫-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:চট্টগ্রাম জেলার সাহিত্যিক বিষয়শ্রেণী:চট্টগ্রাম জেলার উকিল
বাংলাদেশ–ব্রাজিল সম্পর্ক বলতে বাংলাদেশ ও ব্রাজিল এর মধ্যে দ্বিপাক্ষিক সম্পর্ক বোঝায়।  ব্রাজিল ও বাংলাদেশের মধ্যে দীর্ঘকাল আনুষ্ঠানিক কূটনৈতিক সম্পর্ক ছিল না। ২০১০ খ্রিষ্টাব্দে  ব্রাজিলে বাংলাদেশের একটি দূতাবাস স্থাপন করা হয় এবং আবাসিক রাষ্ট্রদূত নিয়োগ করা হয়। বর্তমানে বাংলাদেশেও ব্রাজিলের দূতাবাস আছে। দুই দেশের মধ্যে বাণিজ্যিক সম্পর্কের দ্রুত উন্নতি হচ্ছে।   উচ্চ পর্যায়ের পরিদর্শন  বাংলাদেশের পররাষ্ট্র সচিব মোহাম্মদ মিজারুল কায়েস ২০১১ খ্রিষ্টাব্দে ব্রাজিলে রাষ্ট্রীয় সফরে গিয়েছিলেন।   আন্তর্জাতিক ফোরামে সহযোগিতা  থাম্ব|ব্রাজিলের প্রেসিডেন্ট লুলা দা সিলভা এবং বাংলাদেশের প্রধানমন্ত্রী বেগম খালেদা জিয়া। ২০০৪ সালে NAM এর শীর্ষ সম্মেলনে সাক্ষাত ২০১৩ খ্রিষ্টাব্দে  মানবাধিকার কাউন্সিলে ব্রাজিল বাংলাদেশের কাছে তাদের পক্ষে সমর্থন চেয়েছিলো। আবার ২০১৬-১৭ সালে জাতিসংঘ নিরাপত্তা পরিষদের অস্থায়ী সদস্যপদের জন্যেও বাংলাদেশের কাছে তারা সমর্থন চায়। ২০১৪ খ্রিষ্টাব্দে  জাতিসংঘের মানবাধিকার কমিশন ও The Convention on the Elimination of All Forms of Discrimination against Women-এ  পদের জন্য ব্রাজিল বাংলাদেশের পক্ষে সমর্থন দেয়। বাংলাদেশও বিশ্ব বাণিজ্য সংস্থার জন্য ব্রাজিলকে সমর্থন দেয়। ব্রাজিল বাংলাদেশের দুর্যোগ ব্যবস্থাপনার জন্য ৩  মিলিয়ন ডলার সাহায্য দিয়েছিলো।https://www.wfp.org/news/news-release/brazil-assists-bangladeshs-poorest-prepare-natural-disasters   সংস্কৃতি, শিক্ষা ও কৃষি ক্ষেত্রে সহযোগিতা  ২০১১ খ্রিষ্টাব্দে  ব্রাজিল বিভিন্ন সম্ভাবনাময় খাত যেমন কৃষি, স্বাস্থ্য, শিক্ষা ও ক্রীড়া ইত্যাদিতে সহযোগিতার জন্য একটি চুক্তি সই করতে প্রস্তাব দেয়। ২০১৪ খ্রিষ্টাব্দে  ব্রাজিল   বাংলাদেশের কৃষি উন্নয়নে সহযোগিতা করার জন্য আগ্রহ ব্যাপ্ত করে।   অর্থনৈতিক সম্পর্ক  ২০১৫ খ্রিষ্টাব্দে দুই দেশের মধ্যে দ্বিপাক্ষিক বাণিজ্যের পরিমাণ ছিল ১ বিলিয়ন মার্কিন ডলার। ব্রাজিল-এর প্রধান রপ্তানী পণ্য হলো কৃষি পণ্য, যেমনঃ চিনি। বাংলাদেশ ব্রাজিলে পাট, তৈরি পোশাক ও ফার্মাসিউটিক্যাল পণ্য রপ্তানী করে। বাংলাদেশের ক্ষুদ্রঋণ খাত, বিশেষ করে নোবেল বিজয়ী ডঃ মুহাম্মদ ইউনুস ও গ্রামীণ ব্যাংক ব্রাজিলিয়দের কাছে একটি গুরুত্বপূর্ণ মডেল হিসেবে মনে করে।   তথ্যসূত্র   ব্রাজিল বিষয়শ্রেণী:ব্রাজিলের দ্বিপাক্ষিক সম্পর্ক বিষয়শ্রেণী:বাংলাদেশের কূটনৈতিক সম্পর্ক
বিনঝাল (বিনঝ্বর নামেও পরিচিত) হল মূলত ওড়িশা, ছত্তিশগড়, মধ্যপ্রদেশ, মহারাষ্ট্রের বহু জেলার এক দ্রাবিড় জাতিগোষ্ঠী। ২০১১ সালের আদমশুমারি অনুসারে তাদের জনসংখ্যা প্রায় ১৩৭,০৪০ জন ছিল। ভারত সরকার এই উপজাতিকে তফসিলি উপজাতি হিসাবে শ্রেণীবদ্ধ করেছে।  ব্যুৎপত্তি উপজাতির নামটির উৎস সম্পর্কে একাধিক কিংবদন্তি রয়েছে। এক জনশ্রুতি অনুসারে নামটি বিন এবং ঝাল শব্দ থেকে উদ্ভূত, যার অর্থ ঘাম ছাড়াই। বিনঝাল বা বিনঝ্বর নামটি বিন্ধ্য পর্বতমালা (এটি বিন্ধ্যাঞ্চল নামেও পরিচিত) থেকে উদ্ভূত হয়েছে এবং তারা তাদের পৃষ্ঠপোষক বিন্ধ্যবাসিনী দেবীর উপাসনা করে।  ইতিহাস ঐতিহাসিকভাবে এই উপজাতি লড়াকু মনোভাবের জন্য পরিচিত। কথিত আছে যে এই উপজাতি চৌদ্দ শতকের চৌহান রাজবংশের রাজা রামাই দেবের মাকে আশ্রয় দিয়েছিল। পাইক বিদ্রোহের সময় তারা বীর সুরেন্দ্র সাই এবং মাধো সিংহয়ের পক্ষেও লড়াই করেছিল।  উপ বিভাগ সমূহ  বিনঝাল উপজাতি বনসাস নামে অনেকগুলি অসবর্ণ গোষ্ঠীতে বিভক্ত, যেগুলি হল আমরি, নাগ, খুসাল, ​​দুগুকে, কামাতি, মাহাইঙ্গা, বাঘা, মার্থি এন্ডজা, বেনতাকর, মাঝি ইত্যাদি। এগুলি আবার সূর্য নংশী, নাগ বংশী, হিলচিপ, চৌহান এবং রাজপুতের মতো পুরুষতান্ত্রিক বংশে বিভক্ত।   সংস্কৃতি   বেশিরভাগ বিনঝাল পরিবার এককেন্দ্রিক। তারা পিতৃ বংশ এবং পৈতৃক বসবাস রীতি অনুসরণ করে। একই অসবর্ণ বংশতে বিবাহ নিষিদ্ধ। একগামী বিবাহ এদের মধ্যে সাধারণ। আলোচনার মাধ্যমে বিবাহ এদের বিবাহের সবচেয়ে সাধারণ ধরন। তবে জ্ঞাতিভাই-বোনের বিবাহ, ছোট ভাইয়ের স্ত্রীকে বিবাহ, স্ত্রীর বোনকে বিবাহ, পালিয়ে গিয়ে বিবাহ এবং ধরে নিয়ে এসে বিবাহের অনুমতি রয়েছে। বিবাহ বিচ্ছেদ, বিধবার পুনর্বিবাহ ও বিচ্ছেদের পর পুনরায় বিবাহেরও অনুমতি রয়েছে। বরকে বধূর জন্য নগদে পণ দিতে হয়। তারা মৃত্যুর পর দেহ কবরস্থ করে। তবে ধনীরা দাহকার্য করে।  তাদের কোনও ঐতিহ্যবাহী গ্রাম পরিষদ নেই। গ্রামের প্রবীণরা কেন্দ্রীয় বিরোধের সমাধান করে। এই উপজাতি হিন্দু দেবদেবীদের পূজা করে। এরা সর্বপ্রাণবাদী বিশ্বাসকেও অনুসরণ করে।  আরো দেখুন  ভারতের আদিবাসী  তথ্যসূত্র  বিষয়শ্রেণী:ভারতের উপজাতি বিষয়শ্রেণী:ভারতের তফসিলি জনজাতি বিষয়শ্রেণী:ওড়িশার তফসিলি উপজাতি
right|thumb|জাগুয়ার thumb|right|জাগুয়ার  জাগুয়ার (Panthera onca) হল চারটি বর্তমান বিড়াল জাতীয় প্যানথেরা গণের সদস্য গুলির একটি, অন্য তিনটি হল বাঘ, সিংহ ও চিতাবাঘ।  জাগুয়ার চিতা ও চিতাবাঘের মতই গায়ে ছাপওয়ালা। তবে জাগুয়ার এদের থেকে অনেক বড় ও বলিষ্ঠ। জাগুয়ার শুধু আমেরিকা মহাদেশীয় ভূখণ্ডে দেখতে পাওয়া যায় (দক্ষিণ আমেরিকা, মধ্য আমেরিকা ও মেক্সিকো)।   খাদ্য  এদের প্রধাণ খাদ্য দক্ষিণ আমেরিকার বিভিন্ন স্তন্যপায়ী ও সরীসৃপ। শোনা যায় এরা ৮০ প্রজাতিরও বেশি প্রাণী শিকার করে থাকে। এর মধ্যে রয়েছে- বিভিন্ন প্রজাতির মাছ, কচ্ছপ, বানর, হরিণ, টাপির, পেকারি, স্লথ, কুমির জাতীয় প্রাণী কেইম্যান, এবং অ্যানাকোন্ডা ও অন্যান্য সাপ।   ছবি গ্যালারী   তথ্যসূত্র   বহিঃসংযোগ        People and Jaguars a Guide for Coexistence  Felidae Conservation Fund    বিষয়শ্রেণী:দক্ষিণ আমেরিকার প্রাণিকুল বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:জাগুয়ার বিষয়শ্রেণী:শীর্ষ খাদ্যশিকারী প্রাণী বিষয়শ্রেণী:প্যানথেরা বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
রুদ্রপুর বাংলাদেশের উত্তরাঞ্চলের রংপুর বিভাগের দিনাজপুর জেলার একটি গ্রাম। এটি দিনাজপুর জেলার বিরল উপজেলায় অবস্থিত।"রুদ্রপুর", ম্যাপল্যান্ডিয়া. Retrieved ১২ মার্চ ২০১২ ঢাকা থেকে সড়কপথে ৩৭০ কিমি দূরে অবস্থিত গ্রামটি দিনাজপুর শহরের উপকণ্ঠে ভারত সীমান্তের নিকটে অবস্থিত। আগা খান পুরস্কার বিজয়ী দীপশিখা মেটি স্কুলের জন্য গ্রামটি বিখ্যাত।"Hand-Made School, Rudrapur, Bangladesh" , একেডিএন: আগা খান ডেভেলপমেন্ট নেটওয়ার্ক, Retrieved ১২ মার্চ ২০১২   জন উপাত্ত  রুদ্রপুর গ্রামের মোট জনসংখ্যা ১১১১ জন। এর মধ্যে পুরুষ ৫৫৮ জন এবং মহিলা ৫৫৩ জন।   আরও দেখুন   বাংলাদেশের গ্রাম   তথ্যসূত্র   বিষয়শ্রেণী:দিনাজপুর জেলার গ্রাম বিষয়শ্রেণী:রংপুর বিভাগ বিষয়শ্রেণী:দিনাজপুর জেলা বিষয়শ্রেণী:বিরল উপজেলা বিষয়শ্রেণী:রংপুর বিভাগের গ্রাম
কোওচি প্রশাসনিক অঞ্চল (高知県? কোওচি কেন্‌) হল জাপানের শিকোকু দ্বীপের দক্ষিণ উপকূল সংলগ্ন একটি প্রশাসনিক অঞ্চল।Nussbaum, Louis-Frédéric. (2005). "Kōchi prefecture" in . এর রাজধানী কোওচি নগর।Nussbaum, "Kōchi" at .   ইতিহাস  মেইজি পুনর্গঠনের আগে অবধি কোওচি অঞ্চল তোসা প্রদেশ নামে পরিচিত ছিল। সেন্‌গোকু যুগে চোসোকাবে পরিবার এবং এদো যুগে য়ামানুচি পরিবার এখানকার শাসক ছিল।Nussbaum, "Provinces and prefectures" at .  কোওচি নগর বিশিষ্ট বিপ্লবী সাকামোতো রিওমার জন্মস্থান হিসেবে বিখ্যাত।   ভূগোল  শিকোকু দ্বীপের দক্ষিণ অর্ধ নিয়ে কোওচি প্রশাসনিক অঞ্চল গঠিত। এর উপকূলে রয়েছে প্রশান্ত মহাসাগর, উত্তর-পশ্চিমে এহিমে এবং উত্তর-পূর্বে তোকুশিমা প্রশাসনিক অঞ্চল। শিকোকুর চারটি প্রশাসনিক অঞ্চলের মধ্যে কোওচি বৃহত্তম অথচ সবচেয়ে কম জনসংখ্যা বিশিষ্ট। প্রশাসনিক অঞ্চলটির অধিকাংশ ভূভাগ পর্বতময়; কেবলমাত্র কোওচি নগর ও নাকামুরা নগরের কাছে উপকূলীয় সমভূমি দেখা যায়। কোওচিতে অনেক নদী বর্তমান। তোসা-চোয়ের ইনামুরা-য়ামা পর্বত হল কোওচির সর্বোচ্চ শৃঙ্গ। এর উচ্চতা সমুদ্রপৃষ্ঠ থেকে ১৫০৬ মিটার।  ২০১২ এর এপ্রিল মাসের হিসেব অনুযায়ী কোওচির মোট ভূমির ৭ শতাংশ সংরক্ষিত বনাঞ্চল। এর মধ্যে আছে আশিযুরি-উওয়াকাই জাতীয় উদ্যান; ইশিযুচি, মুরোতো-আনান কাইগান ও ৎসুরুগিসান উপ-জাতীয় উদ্যান এবং আঠারোটি প্রশাসনিক আঞ্চলিক উদ্যান।   কৃষি  মৃদু প্রশান্ত মহাসাগর-প্রভাবিত জলবায়ুর কারণে কোওচির কৃষি রীতিমত সমৃদ্ধ। উপকূলীয় সমভূমিতে সবজি, পাহাড়ি অঞ্চলে ফল চাষ ও গবাদি পশুপালন করা হয়। কৃষির উন্নতির জন্য অনেকগুলি প্লাস্টিকের গ্রীনহাউস নির্মাণ করা হয়েছে। পরিবেশ বান্ধব কৃষি সংক্রান্ত চিন্তাভাবনার ক্ষেত্রেও কোওচি প্রশাসনিক অঞ্চল গুরুত্বপূর্ণ অবদান রাখছে।   শিল্প  ক্ষুদ্র শিল্প ও কৃষি-সম্পর্কিত বিভিন্ন শিল্প কোওচি প্রশাসনিক অঞ্চলে গড়ে উঠেছে। আপান অঞ্চলে হাজার বছর ধরে তোসা-ওয়াশি নামক এক বিশেষ রকম কাগজ প্রস্তুত হয়ে আসছে। সম্প্রতি এই শিল্প বিভিন্ন প্রযুক্তিগত ক্ষেত্রে ব্যবহারের উপযোগী কাগজ সরবরাহ করতে বিভিন্ন ভাগে ভাগ হয়ে গেছে। ইনো শহরে একটি কাগজ বিষয়ক জাদুঘর বর্তমান।   পর্যটন  শিকোকু পর্বত দ্বারা জাপানের অবশিষ্ট অংশ থেকে কিছুটা বিচ্ছিন্ন থাকার কারণে কোওচি প্রশাসনিক অঞ্চলের সংস্কৃতিতে স্বাতন্ত্র্য দেখা যায়। স্থানীয় য়োসাকোই নৃত্য উৎসবটি চালু হয়েছে ১৯৫৪ খ্রিষ্টাব্দ থেকে। অন্যান্য প্রাচীন, অনমনীয় ঐতিহ্যবাহী জাপানি নৃত্যের বিপরীতে দাঁড়িয়ে য়োসাকোই শিল্পীরা তাদের উপস্থাপনায় নতুন কলাকৌশলের বহুল ব্যবহার করে থাকেন।  বৌদ্ধধর্মের শিঙ্গোন শাখার অভিযাত্রীদের কাছে শিকোকু দ্বীপের ৮৮টি মন্দির পায়ে হেঁটে এক যাত্রায় দর্শন করা বিশেষ পুণ্যকর্ম। কোওচি প্রশাসনিক অঞ্চলে এগুলির মধ্যে ১৬টি মন্দিরের অবস্থান।  দক্ষিণ প্রান্তে মুরোতো অন্তরীপ ও আশিযুরি অন্তরীপ থেকে দৃষ্ট সূর্যাস্তের দৃশ্য বিখ্যাত।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:কোওচি প্রশাসনিক অঞ্চল
জিও প্ল্যাটফর্ম হল একটি ভারতীয় বহুজাতিক প্রযুক্তি কোম্পানি। এর সদর দপ্তর মুম্বাইতে অবস্থিত । এটি রিলায়েন্স ইন্ডাস্ট্রিজের একটি সহযোগী প্রতিষ্ঠান । ২০১৯ সালে প্রতিষ্ঠিত এই কোম্পানিটি ভারতের বৃহত্তম মোবাইল নেটওয়ার্ক অপারেটর জিও এবং রিলায়েন্সের অন্যান্য ডিজিটাল ব্যবসার জন্য একটি হোল্ডিং কোম্পানি হিসাবে কাজ করে।  ২০২০ সালের এপ্রিল থেকে রিলায়েন্স ইন্ডাস্ট্রিজ কোম্পানির ৩২.৯৭% মালিকানা শেয়ার বিক্রি করে ₹ ১৫২,০৫৬ কোটি সংগ্রহ করেছে। ২০২১ সালের আগস্টে, এটি বিশ্বের বৃহত্তম কর্পোরেশনগুলির ২০২১ ফরচুন গ্লোবাল ৫০০ তালিকায় ১৫৫ তম স্থানে ছিল। তথ্যসূত্র  বহিঃসংযোগ      বিষয়শ্রেণী:রিলায়েন্স ইন্ডাস্ট্রিজের সহায়ক বিষয়শ্রেণী:২০১৯-এ প্রতিষ্ঠিত ভারতীয় কোম্পানি বিষয়শ্রেণী:মুম্বই ভিত্তিক কোম্পানি বিষয়শ্রেণী:পাবলিক ইনভেস্টমেন্ট ফান্ড
দানিয়া রামিরেজ (জন্ম: ৮ নভেম্বর, ১৯৭৯) একজন ডমিনিকান অভিনেত্রী। টেলিভিশনে তিনি এনবিসি সিরিজ হিরোজ-এ মায়া হেরেরা, এইচবিও সিরিজ অনট্যরাজ-এ অ্যালেক্স এবং দ্য সোপ্রানোস-এর শেষ মৌসুমে ব্লাঙ্কা চরিত্রে অভিনয় করেছেন। তার চলচ্চিত্র ভূমিকাগুলির মধ্যে রয়েছে শি হেইট মি-এ অ্যালেক্স গুয়েরেরো এবং এক্স-মেন: দ্য লাস্ট স্ট্যান্ড-এ ক্যালিস্টো চরিত্র। তিনি ২০১৩ থেকে ২০১৬ সাল পর্যন্ত লাইফটাইমের ডেভিয়াস মেইডস-এ রোজি ফাল্টা চরিত্রে অভিনয় করেছেন। ২০১৭ সালের জুলাইয়ে, তিনি এবিসি সিরিজ ওয়ান্স আপন আ টাইম-এর সপ্তম মৌসুমে সিন্ডারেলা/জেসিন্ডা ভিড্রিও চরিত্রে প্রধান ভূমিকায় যোগ দেন। ২০২৩ সালে, তিনি ফক্সের অপরাধ নাট্য সিরিজ অ্যালার্ট: মিসিং পারসন্স ইউনিট-এ ক্যাপ্টেন নিকি বাতিস্তা চরিত্রে অভিনয় শুরু করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ডোমিনিকান প্রজাতন্ত্রের চলচ্চিত্র অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:হিস্পানিক ও লাতিন আমেরিকান অভিনেত্রী
নীরজ সিং (জন্ম ১৫ আগস্ট ১৯৯৪, আগ্রা, উত্তর প্রদেশ) একজন ভারতীয় চলচ্চিত্র পরিচালক ও চিত্রনাট্যকার।    তিনি বিকরু কানপুর গ্যাংস্টার চলচ্চিত্র পরিচালনা করেন, এছাড়াও হিনা – হালালা: দ্য আনটোল্ড স্টোরি চলচ্চিত্রও নির্মাণ করেছেন। তার পরবর্তী প্রজেক্ট বান্ছাড়া: জার্নি অফ এ প্রস্টিটিউট।     জীবনী    নীরজ সিং আগ্রায় জন্মগ্রহণ করেন। পড়াশোনা করেন আগ্রা কলেজ থেকে এবং পরবর্তীতে মুম্বাইয়ে চলে আসেন। সেখানে তিনি সাবধান ইন্ডিয়া-র মত টেলিভিশন ধারাবাহিকের চিত্রনাট্যকার ও পরিচালক হিসেবে কাজ শুরু করেন।    ২০২৪ সালে তিনি ‘‘সারি রাত পেগ’’ শিরোনামের একটি পাঞ্জাবি গানের ভিডিও পরিচালনা করেন যা ইউটিউবে ৩০ লক্ষাধিক ভিউ পেয়েছে।     সূত্র         বহিঃসংযোগ     নীরজ সিং – IMDb এ প্রোফাইল
ব্যাংকক গার্ল (Bangkok Girl; বাংলা: ব্যাংককের মেয়ে) জর্ডান ক্লার্ক পরিচালিত একটি তথ্যচিত্র, যা ৪৩ মিনিট দৈর্ঘ্যের একটি স্বল্প বাজেটের (নির্মাণ ব্যয়: ১০,০০০ ডলার) চলচ্চিত্র। ইংরেজি ভাষায় নির্মিত এই চলচ্চিত্রটির বিষয়বস্তু হচ্ছে ব্যাংককের যৌন পর্যটন।   পটভূমি  প্লা নামের ১৯ বছর বয়সী একটি মেয়েকে কেন্দ্র করে এই তথ্যচিত্রটি নির্মিত, যে স্থানীয় একটি বারে কাজ করে এবং ক্লার্ককে ব্যাংকক শহরটি ঘুরিয়ে দেখায়। তথ্যচিত্রটিতে প্লার অতীত জীবনের গল্প এবং কেন সে এই জীবনে এলো তা বর্ণিত হয়েছে। প্লা ১৩ বছর বয়স থেকে 'বার গার্ল' হিসেবে কাজ করছে এবং চলচ্চিত্রটি নির্মাণকালীন সময় পর্যন্ত সে পতিতাবৃত্তিকে এড়িয়ে চলেছে। চলচ্চিত্রটিতে উল্লেখ করা হয়েছে যে ভবিষ্যতে তাকে জোর পূর্বক পতিতাবৃত্তিতে বাধ্য করা হবে।   মুক্তি  ২০০৫ সালে কানাডার সিবিসি টেলিভিশনে তথ্চিত্রটি প্রদর্শিত হয়। একই বছর সুইডেনের সভারিজেস টেলিভিশনও প্রামান্যচিত্রটি প্রদর্শন করে।   তথ্যসূত্র    বহিঃসংযোগ       বিষয়শ্রেণী:২০০৫-এর চলচ্চিত্র বিষয়শ্রেণী:কানাডীয় চলচ্চিত্র বিষয়শ্রেণী:কানাডিয় জীবনীমূলক চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০০৫-এর প্রামাণ্য চলচ্চিত্র বিষয়শ্রেণী:শিশু নির্যাতন সম্পর্কে প্রামাণ্য চলচ্চিত্র বিষয়শ্রেণী:থাইল্যান্ডে যৌন শিল্প বিষয়শ্রেণী:জোরপূর্বক পতিতাবৃত্তি বিষয়শ্রেণী:মানব পাচার সম্পর্কিত চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র
নূহ ইবনে আসাদ (نوح بن اسد; মৃত্যু ৮৪১/৮৪২)  সমরকন্দের একজন সামানী শাসক ছিলেন।  তিনি আসাদের পুত্র ছিলেন।  ৮১৯ সালে বিদ্রোহী রাফি ইবনে লাইসের বিরুদ্ধে সমর্থনের পুরস্কার হিসেবে খলিফা আল-মামুনের খোরাসানের গভর্নর গাসসান ইবনে আব্বাদ নূহকে সমরকন্দ শহরের উপর কর্তৃত্ব প্রদান করেন। ৮৩৯/৮৪০ সালে নূহ ইসফিজাব দখল করেন এবং সামানি রাজ্যের সীমান্তের কাছে বসবাসকারী যাযাবর পৌত্তলিক তুর্কিদের হাত থেকে শহরকে রক্ষা করার জন্য এর চারপাশে একটি প্রাচীর নির্মাণ করেন। তিনি ৮৪১ বা ৮৪২ সালে মৃত্যু পর্যন্ত সমরকন্দ শাসন করেন। তার মৃত্যুর পর খুরাসানের গভর্নর আব্দাল্লাহ নুহের দুই ভাই, ইয়াহিয়া এবং আহমাদকে সমরকন্দের যৌথ শাসক নিয়োগ করেন।   সূত্র      বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:জন্মের সাল অজানা বিষয়শ্রেণী:সমরকন্দের ব্যক্তি বিষয়শ্রেণী:৯ম শতাব্দীর এশিয়ার রাজশাসক বিষয়শ্রেণী:৮৪০-এর দশকে মৃত্যু
দিলশাদ খান একজন হিন্দুস্তানি শাস্ত্রীয় সংগীতশিল্পী।  প্রাথমিক জীবন ও পটভূমি খান কলকাতা শহরে জন্মগ্রহণ করেন। দিলশাদ খান ভারতের খ্যাতনামা সারোদ শিল্পী বুদ্ধদেব দাশগুপ্তর ছোট ভাই। তিনি সেন্ট জেভিয়ার্স কলেজিয়েট স্কুল, কলকাতায় পড়াশোনা করেন, যেখানে ভবিষ্যৎ সংগীত রচয়িতা আর. ডি. বর্মণ ছিলেন তার সহপাঠী।R.D. Burman, who had been Dilshad Khan's classmate in St Xavier's School, Kolkata.  entertainment.oneindia.in, 12 October 2007.  তিনি চার বছর বয়সে তবলা বাজানো শুরু করেন, কিন্তু পরে এন. সি. চক্রবর্গ, হিদায়ত ব্যানার্জি এবং জ্ঞান প্রকাশ ঘোষের অধীনে গায়ন শিখতে শুরু করেন। তিনি বড়ে ঘুলাম আলী খান-এর কাছ থেকে অনুপ্রাণিত হন। মুম্বাইয়ে স্থায়ীভাবে চলে আসার পর খান কিরানা ঘরানার গায়ক পদ্মশ্রী ফইয়াজ আহমেদ খান-এর শিষ্যত্ব গ্রহণ করেন।  ব্যক্তিগত জীবন খান গায়ক বেগম পারভীন সুলতানা-এর সঙ্গে বিবাহিত। তাদের একটি মেয়ে রয়েছে।  তথ্যসূত্র  বিষয়শ্রেণী:হিন্দুস্তানি গায়ক বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার গায়ক বিষয়শ্রেণী:ভারতীয় মুসলিম
অ্যাডমিরাল হিউ পিগট উইলিয়ামস (১ সেপ্টেম্বর ১৮৫৮ - ২৮ জুন ১৯৩৪) ছিলেন রাজকীয় নৌবাহিনীর একজন ব্রিটিশ অফিসার। ১৯১০-১৯১২ সালে, রয়্যাল নেভিতে একজন রিয়ার অ্যাডমিরাল থাকাকালীন, তিনি উসমানীয় সাম্রাজ্যের ব্রিটিশ নৌ মিশনের প্রধান এবং লিভা আমিরাল পদে উসমানীয় নৌবাহিনীর ফ্লিট কমান্ডার হিসেবে দায়িত্ব পালন করেন।   নৌবাহিনীতে দায়িত্বপালন  উইলিয়ামস ৩০ জুলাই ১৮৯৮-এ ক্যাপ্টেন পদে উন্নীত হন। ১৯০০ সালের ৯ অক্টোবর তিনি তৃতীয় শ্রেণীর সুরক্ষিত ক্রুজার এইচএমএস ফোবির কমান্ডে নিযুক্ত হন, যখন জাহাজটি নৌবাহিনীর সংরক্ষণে ছিল। এক বছর পরে ১ অক্টোবর ১৯০১ খ্রিস্টাব্দে তিনি ক্রুজার স্কোয়াড্রনের পোর্টসমাথ বিভাগে দায়িত্ব পালনকারী ক্রুজার এইচএমএস ব্রিলিয়ান্টের কমান্ডে নিযুক্ত হন। ১৯০২ সালের মে মাসে ব্রিলিয়ান্টকে একটি সংস্কারের জন্য পোর্টসমাথে নিয়ে যাওয়া হয় এবং সেই বছরের ১৬ আগস্ট উইলিয়ামস কমান্ডে ছিলেন কারণ তিনি রাজা এডওয়ার্ড সপ্তম এর রাজ্যাভিষেকের জন্য স্পিটহেডে অনুষ্ঠিত ফ্লিট পর্যালোচনাতে অংশ নিয়েছিলেন। পরের মাসে তিনি ভূমধ্যসাগরীয় নৌবহরের সাথে সম্মিলিত কৌশলের জন্য তার স্কোয়াড্রনের অন্যান্য জাহাজের সাথে এজিয়ান সাগর পরিদর্শন করেন, অক্টোবরে পোর্টসমাথে ফিরে আসেন।  উসমানীয়দের সাথে কাজ করার পর, তিনি ১৯১৩ সালে ভাইস অ্যাডমিরাল পদে উন্নীত হন এবং ১৯১৫ সালে অবসর গ্রহণ করেন। অবসরপ্রাপ্তদের তালিকায় থাকাকালীন ১৯১৭ সালে তার পদমর্যাদা সম্পূর্ণ অ্যাডমিরালে উন্নীত হয়।   তথ্যসূত্র    বহিঃসংযোগ    ড্রেডনট প্রকল্পের জীবনী।  বিষয়শ্রেণী:১৯৩৪-এ মৃত্যু বিষয়শ্রেণী:১৮৫৮-এ জন্ম বিষয়শ্রেণী:রাজকীয় নৌ অ্যাডমিরাল বিষয়শ্রেণী:উসমানীয় নৌবাহিনীর নৌবহর কমান্ডার
লুই ভিক্তর পিয়ের রেমোঁ দ্য ব্রোয়িএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (আগস্ট ১৫, ১৮৯২ – মার্চ ১৯, ১৯৮৭), নোবেল পুরস্কার বিজয়ী ফরাসি পদার্থবিজ্ঞানী। তিনি প্রথম পদার্থের তরঙ্গধর্মের ধারণা দেন এবং এই ধারণার মাধ্যমে নীলস‌ বোরের কোয়ান্টাম তত্ত্বের নিয়মগুলোর ব্যাখ্যা দেবার চেষ্টা করেন।   প্রধান প্রকাশনাসমূহ  থাম্ব|Ondes et mouvements, ১৯২৬  র‍্যশের্শ স্যুর লা তেওরি দে কোয়ান্তা (Recherches sur la théorie des quanta; "কোয়ান্টাম তত্ত্বের উপরে গবেষণাসমূহ"), অভিসন্দর্ভ, প্যারিস, ১৯২৪  ওঁদ এ মুভমঁ (Ondes et mouvements; "তরঙ্গ ও গতি") প্যারিস: গোতিয়ে-ভিলার, ১৯২৬  রাপর ও কোঁসেই দ্য ফিজিক সোলভে (Rapport au 5e Conseil de Physique Solvay.; "৫ম সোল্ভে পদার্থবিজ্ঞান সমিতির প্রতিবেদন") ব্রাসেলস, ১৯২৭  লা মেকানিক ওঁদ্যুলাতোয়ার (La mécanique ondulatoire; "তরঙ্গ বলবিজ্ঞান") প্যারিস: গোতিয়ে-ভিলার, 1928.  মাতিয়ের এ ল্যুমিয়ের (Matière et lumière; "পদার্থ ও আলো") প্যারিস: আলবাঁ মিশেল, ১৯৩৭  উ্যন তঁতাতিভ দাঁতেরপ্রেতাসিওঁ কোজাল এ নোঁ-লিনেয়্যার দ্য লা মেকানিক ওঁদ্যুলাতোয়ার: লা তেওরি দ্য লা দুব্‌ল সোল্যুসিওঁ (Une tentative d'interprétation causale et non linéaire de la mécanique ondulatoire: la théorie de la double solution.; "তরঙ্গ বলবিজ্ঞানের কার্যকারণভিত্তিক ও অ-রৈখিক ব্যাখার একটি প্রচেষ্টা: দ্বৈত সমাধান তত্ত্ব") প্যারিস: গোতিয়ে-ভিলার, ১৯৫৬.  স্যুর লে সঁতিয়ে দ্য লা সিয়ঁস (Sur les sentiers de la science; "বিজ্ঞানের পথে পথে")   আঁত্রোদ্যুকসিওঁ আ লা নুভেল তেওরি দে পার্তিক্যুল দ্য ম্যসিও জঁ-পিয়ের ভিজিয়ে এ দ্য সে কোলাবোরাতর (Introduction à la nouvelle théorie des particules de M. Jean-Pierre Vigier et de ses collaborateurs.; "জঁ-পিয়ের ভিজিয়ে ও তাঁর সহযোগীদের নতুন কণাতত্ত্বের ভূমিকা") প্যারিস: গোতিয়ে-ভিলার, ১৯৬১। প্যারিস: আলবাঁ মিশেল, ১৯৬০  এত্যুদ ক্রিতিক দে বাজ দ্য লাঁতেরপ্রেতাসিওঁ আকত্যুয়েল দ্য লা মেকানিক ওঁদ্যুলাতোয়ার (Étude critique des bases de l'interprétation actuelle de la mécanique ondulatoire.; "তরঙ্গ বলবিজ্ঞানের বর্তমান ব্যাখ্যার ভিত্তিসমূহের সমালোচনামূলক গবেষণা") প্যারিস: গোতিয়ে-ভিলার, ১৯৬৩  সের্তিত্যুদ এ আঁসের্তিত্যুদ দ্য লা সিয়ঁস (Certitudes et incertitudes de la science; "বিজ্ঞানের নিশ্চয়তা ও অনিশ্চয়তা") প্যারিস: আলবাঁ মিশেল, ১৯৬৬   পাদটীকা    বহিঃসংযোগ   "Les Immortels: Louis de BROGLIE" (Académie française, in French)  "Louis de Broglie – Biography " (Nobel Foundation)  Louis de Broglie and Schrodinger's Cat    Paul Theroff (2005) An Online Gotha: Broglie Genealogy  বিষয়শ্রেণী:১৮৯২-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:ফরাসি পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মাক্স প্লাংক পদক বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ফরাসি নোবেল বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
সুখানপুকুর রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।  অবস্থান সুখানপুকুর রেলওয়ে স্টেশন সান্তাহার-কাউনিয়া লাইনের বগুড়া-বোনারপাড়া অংশে অবস্থিত।  ইতিহাস ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। এ সময় সুখানপুকুর রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।  পরিষেবা সুখানপুকুর রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল ও লোকাল ট্রেন।  তথ্যসূত্র  বিষয়শ্রেণী:বগুড়া জেলার রেলওয়ে স্টেশন
নাজিরপুর উপজেলা বাংলাদেশের পিরোজপুর জেলার অন্তর্গত একটি প্রশাসনিক এলাকা।   অবস্থান  উত্তরে গোপালগঞ্জ জেলার টুঙ্গিপাড়া উপজেলা, দক্ষিণে পিরোজপুর সদর উপজেলা ও বাগেরহাট জেলার কচুয়া উপজেলা, পূর্বে নেছারাবাদ উপজেলা ও বরিশাল জেলার বানারীপাড়া উপজেলা, পশ্চিমে বাগেরহাট জেলার কচুয়া উপজেলা ও চিতলমারী উপজেলা।   প্রশাসনিক এলাকাসমূহ  নাজিরপুর উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নাজিরপুর থানার আওতাধীন।  ইউনিয়নসমূহ:  ১নং মাটিভাঙ্গা  ২নং মালিখালী  ৩নং দেউলবাড়ী দোবড়া  ৪নং দীর্ঘা  ৫নং শাখারীকাঠী  ৬নং নাজিরপুর সদর  ৭নং সেখমাটিয়া  ৮নং শ্রীরামকাঠী  ৯নং কলারদোয়ানিয়া   বিবিধ   মসজিদ: ৩৬৫ টি  মন্দির: ২০২ টি  নদ-নদী	: ৫ টি  হাট-বাজার: ৩২ টি  ব্যাংকশাখা: ৬ টি  পোষ্ট অফিস/সাব পোষ্ট অফিস: ২১ টি  টেলিফোন এক্সচেঞ্জ: ০১ টি  কমিউনিট ক্লিনিকঃ ৩৫ টি   ইতিহাস  নাজিরপুর উপজেলা পিরোজপুর জেলার তৃতীয় বৃহত্তম উপজেলা।১৯৮৩ সালে নাজিরপুর উপজেলা সৃষ্টি হয়। ববর্মানে ভাসমান কৃষিকাজ করে আন্তর্জাতিক খ্যাতি অর্জন করেছে এ এলাকার কৃষকগোষ্ঠী। মোঘল সম্রাট জাহাঙ্গীরেরর শাসনামলে দক্ষিণ বাংলার সেলিমাবাদ পরগনা সৃষ্টি হয়েছে। বর্ধিত রাজস্ব আদায়ের লক্ষ্যে সেলিমাবাদ পরগনার উত্তর পূর্বাংশের বিশাল বিস্তৃত এলাকা নিয়ে নাজিরপুর সৃষ্টি হয়েছে।মোঘল আমলে রাজকর্মচারীদের উপাধি ছিল উজির,নাজির,দেওয়ান,কোতোয়াল, নায়েব, ফৌজদার ইত্যাদি।সে সময় নাজির পদমর্যাদার জনশ্রুতিও আছে। নাজির পদের নাম অনুসারে এ পরগনার নাম নাজিরপুর হয়েছে বলে ধারণা করা হয়।   জনসংখ্যার উপাত্ত  ২০১১ সালের আদমশুমারি অনুযায়ী নাজিরপুর উপজেলার মোট জনসংখ্যা ১,৮০,৪০৮ জন। এর মধ্যে পুরুষ ৮৯,৭১১ জন এবং মহিলা ৯০,৬৯৭ জন। মোট পরিবার ৪০,৫৬১টি।   শিক্ষা  ২০১১ সালের আদমশুমারি অনুযায়ী নাজিরপুর উপজেলার সাক্ষরতার হার ৫৯.৩%।  প্রাথমিক বিদ্যালয় ১৭৩ টি, নিম্ন মাধ্যমিক বিদ্যালয় ১০, টি, মাধ্যমিক বিদ্যালয় ৪৩ টি, মাদ্রাসা ১২ টি, কলেজ ০৯ টি, কারিগরি কলেজ ০১ টি। উল্লেখযোগ্য শিক্ষাপ্রতিষ্ঠানের মধ্যে রয়েছে;   দীঘিরজান মাধ্যমিক বিদ্যালয়।  মালিখালী মাধ্যমিক বিদ্যালয়। সিরাজুল হক সরকারি উচ্চ বিদ্যালয়।  শ্রীরামকাঠি ইউ. জে. কে. মাধ্যমিক বিদ্যালয়।  নাজিরপুর কলেজ। গাওখালী স্কুল এন্ড কলেজ  মাটিভাঙ্গা ডিগ্রি কলেজ। বঙ্গমাতা কলেজ।  ইউনিয়ন একাডেমি মাধ্যমিক বিদ্যালয়।  অর্থনীতি  তরমুজ নাজিরপুর উপজেলার বৈঠাকাটা বাজার সংলগ্ন বেলুয়া নদীতে সপ্তাহের শনিবার ও মঙ্গলবার বসে ভাসমান হাট। এখানে প্রায় ৬৬ বছর ধরে ভাসমান তরমুজের হাট বসে। মার্চ থেকে এপ্রিল পর্যন্ত প্রতি হাটে  দেড় কোটি টাকার বেশি তরমুজ বিক্রি হয়।ভাসমান বাজারের প্রতি হাটে দেড় কোটি টাকার তরমুজ বিক্রি, কালের কণ্ঠ, ৭ এপ্রিল ২০২৪    উল্লেখযোগ্য ব্যক্তি   মোস্তফা জামাল হায়দার, সাবেক মন্ত্রী।  ক্ষিতীশ চন্দ্র মন্ডল, ত্রাণ ও পূনর্বাসন প্রতিমন্ত্রী।  রেজাউল করিম, সাবেক মন্ত্রী, মৎস্য ও প্রাণী সম্পদ মন্ত্রণালয়।   আরও দেখুন   তথ্যসূত্র  বহিঃসংযোগ      বিষয়শ্রেণী:পিরোজপুর জেলার উপজেলা
ভারত ক্রিকেট দল পূর্ব-নির্ধারিত সময়সূচী মোতাবেক ৯ নভেম্বর, ২০০০ তারিখে বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে বাংলাদেশের টেস্ট ক্রিকেটের ইতিহাসে উদ্বোধনী টেস্টে অংশগ্রহণ করে। খেলায় ভারত দল একমাত্র টেস্টে ৯ উইকেটে জয়লাভ করে। দেশের উদ্বোধনী টেস্টে ইতিহাসের তৃতীয় ক্রিকেটার হিসেবে শতরান করেন আমিনুল ইসলাম বুলবুল।   দল   আকরাম খান  আল শাহরিয়ার  আমিনুল ইসলাম বুলবুল  হাবিবুল বাশার  খালেদ মাসুদ (উই)  মেহরাব হোসেন  মোহাম্মদ রফিক  নাইমুর রহমান (অধি)  রঞ্জন দাস  হাসিবুল হোসেন  শাহরিয়ার হোসেন শিবসুন্দর দাস  সদাগোপান রমেশ  মুরলী কার্তিক  রাহুল দ্রাবিড়  শচীন টেন্ডুলকার  সৌরভ গাঙ্গুলী (অধি)  সাবা করিম (উই)  সুনীল জোশী  অজিত আগরকার  জাভাগাল শ্রীনাথ  জহির খান একমাত্র টেস্ট   তথ্যসূত্র    বহিঃসংযোগ   ইএসপিএনক্রিকইনফোতে খেলার পাতা  বিষয়শ্রেণী:২০০০-এ বাংলাদেশী ক্রিকেট বিষয়শ্রেণী:২০০০-এ ভারতীয় ক্রিকেট বিষয়শ্রেণী:ভারত ক্রিকেট দলের বাংলাদেশ সফর বিষয়শ্রেণী:২০০০-০১ আন্তর্জাতিক ক্রিকেট প্রতিযোগিতা বিষয়শ্রেণী:২০০০-০১ থেকে বাংলাদেশের ক্রিকেট মৌসুম